Հուննբորնը (դան․՝ Gunnbjørns Fjeld), Գրենլանդիայի և Արկտիկայի ամենաբարձր լեռնագագաթն է։ Պատկանում է Ուոթկինսի լեռնազանգվածին։ Լեռը գտնվում է կղզու հարավարևելյան մասում, Դանիական նեղուցից 100 կմ հեռավորության վրա։ Իր անունը ստացել է ի պատիվ նորվեգացի ճանապարհորդ Ուլֆսոն Հուննբորնի։ Իսլանդական աղբյուրներում լեռը հիշատակվում է Խվիտսերկ անունով, որը բառացիորեն թարգմանած նշանակում է «սպիտակ քղանցք»։ 1935 թ-ի օգոստոսի 16-ին լեռը առաջին անգամ բարձրացել են Ավգուստին Կուրտոն, Ջեք Լոնգլենդը, Էբբի Մունկը և Լոուրենս Ուագերը։